Mange af de nye kollegier i Aalborg er udstyret med store fællesrum med tilhørende tv og andre sociale muligheder. Natten til fredag blev et kollegie på Ditlev Bergsvej i Aalborg så udsat for tyveri i fællesrummet. - Fire unge drenge bliver set, hvor de er i gang med at pille et fladskærms tv nedad væggen og derefter sender vi en patrulje efter dem, siger Per Vagn Nielsen, vagtchef ved Nordjyllands Politi, og fortsætter: - Vores betjente stopper de fire drenge i en bil, hvor tv'et også er, siger vagtchefen. De fire drenge blev anholdt på stedet, men er nu løsladt igen. De er alle sigtet for tyveri. Nordjyllands Politi opfordrer alle kollegier til at holde øje med de fællesrum, hvor der er værdier.

Opsummering:
Fire unge drenge blev natten til fredag anholdt for at stjæle et fladskærms tv på et kollegie i Aalborg.